CELEX: 32014D0722(01)
Language: el
Date: 2014-06-24 00:00:00
Title: Απόφαση του Συμβουλίου, της 24ης Ιουνίου 2014 , για την ανανέωση της θητείας του προέδρου του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) και τον διορισμό του προέδρου του Τμήματος Προσφυγών του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα)

22.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 236/2
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Ιουνίου 2014
   για την ανανέωση της θητείας του προέδρου του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) και τον διορισμό του προέδρου του Τμήματος Προσφυγών του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   2014/C 236/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 207/2009 του Συμβουλίου, της 26ης Φεβρουαρίου 2009, για το κοινοτικό σήμα (1), και ιδίως το άρθρο 125, παράγραφοι 1 και 2, και το άρθρο 136,
   Εκτιμώντας τα ακόλουθα:
   
               (1)
            
            
               Με την απόφαση του Συμβουλίου της 25ης Μαΐου 2010 (2), το Συμβούλιο διόρισε τον κ. António-Serge DE PINHO CAMPINOS πρόεδρο του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) («το Γραφείο»).
            
         
               (2)
            
            
               Στις 20 Μαΐου 2014, το διοικητικό συμβούλιο του Γραφείου υπέβαλε στο Συμβούλιο τις προτάσεις του σχετικά με την ανανέωση της θητείας του προέδρου του Γραφείου και τον διορισμό του προέδρου του Τμήματος Προσφυγών του Γραφείου.
            
         
               (3)
            
            
               Η θητεία του κ. António-Serge DE PINHO CAMPINOS ως προέδρου του Γραφείου θα πρέπει να ανανεωθεί για περίοδο πέντε ετών.
            
         
               (4)
            
            
               Ο κ. Gordon Thomas HUMPHREYS θα πρέπει να διορισθεί πρόεδρος του Τμήματος Προσφυγών του Γραφείου,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία του κ. António-Serge DE PINHO CAMPINOS, ο οποίος γεννήθηκε στο Poitiers (Γαλλία) στις 24 Οκτωβρίου 1968, ως προέδρου του Γραφείου ανανεώνεται για το διάστημα από την 1η Οκτωβρίου 2015 έως τις 30 Σεπτεμβρίου 2020.
   Άρθρο 2
   Ο κ. Gordon David Thomas HUMPHREYS, ο οποίος γεννήθηκε στο Λονδίνο (Ηνωμένο Βασίλειο) την 1η Μαρτίου 1964, διορίζεται πρόεδρος του Τμήματος Προσφυγών του Γραφείου για πέντε έτη.
   Η ημερομηνία κατά την οποία αρχίζει η αναφερόμενη στο πρώτο εδάφιο πενταετής θητεία ορίζεται από το διοικητικό συμβούλιο του Γραφείου.
   Άρθρο 3
   Η παρούσα απόφαση τίθεται σε ισχύ είκοσι ημέρες μετά τη δημοσίευσή της στην Επίσημη Εφημερίδα της Ευρωπαϊκής Ένωσης.
   
   
      Λουξεμβούργο, 24 Ιουνίου 2014.
      
         
            Για το Συμβούλιο
         
         
            Ο Πρόεδρος
         
         Ε. ΒΕΝΙΖΕΛΟΣ
      
   
   
      (1)  ΕΕ L 78 της 24.3.2009, σ. 1.
   
      (2)  Απόφαση του Συμβουλίου, της 25ης Μαΐου 2010, σχετικά με την ανανέωση της θητείας του προέδρου του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) και τον διορισμό του προέδρου του Τμήματος Προσφυγών του Γραφείου Εναρμόνισης της εσωτερικής αγοράς (εμπορικά σήματα, σχέδια και υποδείγματα) (ΕΕ C 152 της 11.6.2010, σ. 1).